Vaddilurmu

Vaddilurmu si trova a 92 chilòmitri di Palermu e a du' passi dâ catina muntagnusa dî Madunìi, a 746 metri supra lu liveddu dû mari. Stu paisi fu custruitu nta na vaddi unni criscìa, davanti a lu bagghiu, n'àrbulu d'urmu (pi chissu havi lu nomu di Vaddilurmu).

 Storia 
Vaddilurmu avi chiossà di 350 anni! Fu lu conti Giuseppi Cutelli Cicala, originariu di Genova a fondari lu paisi. Nta d'ebbica lu chiamà Castelnormanno seu Vallis Ulmi... Ma pua arristà sulu lu nnuamu Vaddilurmu!

 Dialettu vaddilurmisi 
A Vaddilurmu si parra na varitati particulari di la lingua siciliana. La carattirìstica principali di sta varitati lucali cunzisti nn'un tipu di metafunìa particularìssimu.

Quannu n'attruvamu na palora chi finisci cu la vucali u aperta o i, siddu la vucali tònica di la palora latina di la chi diriva era na e aperta, sta e aperta si trasforma ("metafunìa") nta nu dittongu ìa.

Asempî: «beddu» addiventa bìaddu; «tempu» addiventa tìampu; «vecchi» addiventa vìacchi.

Stu finòminu dâ metafunìa succedi nn'assai parti di la Sicilia centru-orientali, però cu diffirenti suluzzioni (e aperta si pò trasfurmari puru nta: iè, ìe, ì).

 Dizziunariu Vaddilurmisi-Sicilianu uicchipidianu 

scriviannu > scrivennu

cuamu > comu

nuastru > nostru

na puacu di > na pocu di

ma/mia > mê

cialu > cielu

darria > darrè

viacchi > vecchi

prisiantu > prisentu

mumiantu > mumentu

vuannu > vonnu

puannu > ponnu

vuagghiu > vogghiu



Catigurìa:Cumuni dâ pruvincia di Palermu
Catigurìa:Sicilia